title: 2007/741/ЕО: Решение на Комисията от 8 ноември 2007 година за изменение на Решение 2007/102/ЕО за приемане на работния план за 2007 г. относно прилагането на Програмата за действие на Общността в областта на общественото здравеопазване (2003—2008 г.), включително и за годишната работна програма за безвъзмездни средства (Текст от значение за ЕИП)

text:
               17.11.2007

               BG

               Официален вестник на Европейския съюз

               L 300/73

      РЕШЕНИЕ НА КОМИСИЯТА

   от 8 ноември 2007 година
   за изменение на Решение 2007/102/ЕО за приемане на работния план за 2007 г. относно прилагането на Програмата за действие на Общността в областта на общественото здравеопазване (2003—2008 г.), включително и за годишната работна програма за безвъзмездни средства
   (Текст от значение за ЕИП)
   (2007/741/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност, и по-специално член 152, параграф 1 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим към общия бюджет на Европейските общности (1), и по-специално член 110 от него,
   като взе предвид Решение № 1786/2002/ЕО на Европейския парламент и на Съвета от 23 септември 2002 г. за приемане на Програма за действие на Общността в областта на общественото здраве (2003—2008 г.) (2), и по специално член 8, параграф 1 от него,
   като взе предвид Решение 2004/858/ЕО на Комисията от 15 декември 2004 г. за създаване на изпълнителна агенция, наречена „Изпълнителна агенция по програмата за обществено здравеопазване“, за управление на дейността на Общността в областта на общественото здравеопазване съгласно Регламент (ЕО) № 58/2003 на Съвета (3), и по-специално член 6 от него,
   като има предвид, че:

               (1)

               Работният план за 2007 г. е приет на 12 февруари 2007 г.

               (2)

               Наличният бюджет за 2007 г. (поети задължения) се оценява на 40 000 000 EUR. Участието на държавите от ЕИП/ЕАСТ се оценява на 912 000 EUR. Участието на една страна кандидатка (Турция) се оценява на 958 000 EUR. Общият бюджет за 2007 г. е оценен в размер на 41 870 000 EUR. Общата индикативна сума по отношение на поканата за представяне на предложения е оценена в размер на 33 888 000 EUR. Общата индикативна сума по отношение на поканата за представяне на оферти е оценена на 4 064 000 EUR.

               (3)

               Полученото финансиране от държавите от ЕИП/ЕАСТ възлиза на 884 640 EUR. Финансовото участие, което се очаква от една страна кандидатка (Турция), е в размер на 957 697 EUR. Следните бивши страни кандидатки: България, Чешката република, Естония, Унгария, Литва, Румъния и Словения, подпомогнаха програмата за общественото здравеопазване въз основа на протоколите за разширяване със 7 133 382,18 EUR, от които 1 226 395,90 EUR са изплатени през предходните години от споменатата по-горе програма. Поради това сумата от 5 906 986,28 EUR е все още на разположение за финансирането на действия през 2007 г.

               (4)

               Следователно общият наличен бюджет за 2007 г. възлиза на 47 749 323,28 EUR. Общата сума за покани за представяне на предложения е 37 888 963 EUR. Общата сума за покани за представяне на оферти е 5 324 000 EUR.

               (5)

               Първоначално предвидените действия за 2007 г. в сътрудничество с ОИСР ще бъдат отложени за 2008 г., поради което част от предвидения бюджет за финансирането на споразумения за директни безвъзмездни средства с ОИСР понастоящем е на разположение за други действия през 2007 г. Запланувани са три действия със сътрудничеството на СЗО и едно действие съвместно с Международната агенция за изследване на рака (IARC) на обща стойност 2 550 000 EUR вместо първоначално планираната сума от 2 032 000 EUR.

               (6)

               Предвид увеличения бюджет на разположение се налага да бъде направено изменение в работния план за 2007 г., за да се финансират по-голям брой оферти, проекти в рамките на поканите за представяне на предложения за 2007 г. и споразумения с международни организации за директна безвъзмездна помощ.

               (7)

               Освен това, след като в окончателния бюджет за 2007 г., в позиция 17 03 01 01 липсва необходимото разпределение на задължения, съответната сума, която е на разположение в статия 17 03 06 от бюджета, е била прехвърлена към позиция 17 03 01 01 в началото на бюджетната година.

               (8)

               Разходите за административно управление на програмата са обхванати от бюджетна позиция 17 01 04 02 (4).

               (9)

               Комитетът по програмата за обществено здравеопазване даде положително становище относно това проекторешение.

               (10)

               Решение 2007/102/ЕО на Комисията (5) следва да бъде съответно изменено,

         РЕШИ:
   Член единствен
   Приложение I към Решение 2007/102/ЕО се изменя, както следва:

               1.

               Точка 1.2 (Ресурси) се заменя със следното:
               „Коригиращ бюджет № 1/2007 възлиза на 38 800 000 EUR за оперативни бюджетни кредити по позиция 17 03 01 01 от бюджета и на 1 200 000 EUR за административни бюджетни кредити по позиция 17 01 04 02 от бюджета.
               Бюджетният ред за административни бюджетни кредити по отношение на Изпълнителната агенция по програмата за обществено здравеопазване е 17 01 04 30.
               За 2007 г. одобреният бюджет (поети задължения) се оценява на 40 000 000 EUR.
               Бюджетът за оперативни бюджетни кредити възлиза на 38 800 000 EUR. Бюджетът за административни бюджетни кредити възлиза на 1 200 000 EUR.
               Към настоящия бюджет следва да се добави:

                           —

                           полученото финансиране от държавите от ЕИП/ЕАСТ в размер на 884 640 EUR;

                           —

                           полученото финансиране от една страна кандидатка (Турция), което се оценява на 957 697 EUR;

                           —

                           полученото финансиране от следните бивши страни кандидатки: България, Чешката република, Естония, Унгария, Литва, Румъния и Словения, на стойност 5 906 986,28 EUR.

                     Следователно общият бюджет за 2007 г. възлиза на 47 749 323,28 EUR. В това се включват също така и ресурсите за оперативния бюджет и ресурсите за техническо и административно обслужване:

                           —

                           общата сума за оперативния бюджет възлиза на 46 416 963,28 EUR;

                           —

                           общата сума за административния бюджет възлиза на 1 332 360 EUR.

                     Има предложение 5 324 000 EUR от оперативния бюджет да бъдат отпуснати за покани за представяне на оферти, а 2 550 000 EUR — като директна безвъзмездна помощ за международни организации.
               Общата индикативна сума по отношение на поканите за представяне на предложения се оценява в размер на 37 888 963 EUR.
               Що се отнася до отпускането на безвъзмездни средства за покани за представяне на предложения, ще бъде търсен баланс между различните направления на програмата, като се вземат предвид качеството и броят на получените предложения, освен ако не възникнат конкретни извънредни положения в общественото здравеопазване (напр. пандемичен грип), които биха оправдали преразпределение на средства. В случай че към края на 2007 г. има на разположение средства от оперативния бюджет, те следва да бъдат преразпределени за финансирането на субсидии, избрани измежду поканите за представяне на предложения за 2007 г.“

               2.

               В точка 2.1 (Покани за представяне на предложения)

                           —

                           четвъртият параграф се заменя със следното:

                              „Общата индикативна сума по отношение на поканите за представяне на предложения се оценява в размер на 37 888 963 EUR.“;

                           —

                           деветият параграф се заменя със следния текст:

                              „Следва да се отбележи, че установената индикативна сума в началото на преговорите относно финансовото участие на Общността в одобрените проекти може да варира от – 20 до + 10 % от последните.“

               3.

               В точка 2.2 (Покани за представяне на оферти) първият параграф се заменя със следното:
               „Финансирането на обществени поръчки за услуги се урежда с бюджетни позиции 17 03 01 01 и 17 01 04 02. Общата индикативна сума по отношение на поканите за представяне на оферти може да достигне 5 324 000 EUR.“

               4.

               Точка 2.3.1 (Области на сътрудничество през 2007 г.) се заменя със следния текст:
               „В съответствие с член 11 от решението за програмата, сътрудничеството с международни организации, компетентни в сферата на общественото здравеопазване, и държавите от Европейското икономическо пространство (ЕИП) ще протича по време на действието на програмата съвместно със службите на Комисията, чийто предмет на дейност е същата област.
               Сътрудничество със Световната здравна организация (СЗО)
               Сътрудничеството със СЗО ще бъде провеждано в съответствие със:

                           —

                           Споразумението между ООН и Европейската общност относно прилаганите принципи при самостоятелното или съвместното финансиране от Общността на администрираните от ООН програми и проекти, което влезе в сила на 9 август 1999 г., и Споразумението за прилагане на клаузата за удостоверяване между Европейската общност и ООН, което влезе в сила на 1 януари 1995 г., както бе изменено;

                           —

                           Размяната на писма между СЗО и Комисията на Европейските общности относно укрепването и засилването на сътрудничеството (в това число и меморандума относно рамката и споразуменията за сътрудничество между СЗО и Комисията, които са част от размяната на писма);

                           —

                           финансовата помощ от Европейската комисия за предприети от СЗО дейности, освен ако при извънредни обстоятелства не е договорено друго, се предоставя в съответствие с Финансовото и административно рамково споразумение между Европейската общност и ООН, което влезе в сила на 29 април 2003 г. (към което СЗО се присъедини на 11 декември 2003 г.).

                     Вследствие на дискусията със СЗО като приоритетни области бяха идентифицирани промените в климата/околната среда, наблюдението на храненето и физическата активност, както и психичното здраве;

                           —

                           информация за промените в климата, околната среда и здравеопазването с оглед на прилагането на инструмента за подпомагане на решението относно високите температури, подкрепено с данни относно климата под формата на Системи на ЕС за предупреждение при високи температури в Европа;

                           —

                           наблюдение на храненето и физическата активност: връзка между различните бази данни с оглед на тяхното актуализиране и оказване на техническа подкрепа на държавите-членки при процеса на стандартизация и качествен контрол на събираната от Комисията и СЗО информация;

                           —

                           психичното здраве: да се направи обобщение на натрупания обширен опит и на инициативите в областта на подобряването на психичното здраве, превенцията на психичните разстройства и социалното приобщаване на хора с психични здравословни проблеми на национално, регионално и местно равнище, да се идентифицират и подкрепят ползващи се с доверие лидери в областта на здравеопазването и да се установят пропуските в документацията, където се налагат допълнителни изследвания.

                     Предприетите действия ще предотвратят всяко припокриване или дублиране с други спонсорирани от Общността дейности, и по-специално други действия, финансирани по програмата за обществено здравеопазване.
               Сътрудничество с Международната агенция за изследване на рака (IARC), член на СЗО
               Планувани са отделни преговори с IARC относно проект за разработването на Европейски прогностични изследвания на храненето и раковите заболявания (EPIC) и Европейска мрежа на раковите регистри (ENCR) с оглед на актуализирането на Европейския кодекс за борба с рака и изготвянето на Атлас на смъртността от рак в Европейския съюз, предвид най-новите данни за ръста на смъртността. (6)

               5.

               Точка 2.3.2 (Финансиране) се заменя със следното:
               „Финансирането на съвместни действия с посочените по-горе международни организации може да бъде извършено само чрез директни безвъзмездни помощи. Директните безвъзмездни помощи ще подобрят ефективното взаимодействие и комуникативността на Европейската комисия и международните организации при съвместните им действия. Тези организации разполагат с определени възможности, обвързани със специфичните им цели и отговорности, които им позволяват да бъдат особено компетентни при провеждането на някои действия от работната програма и за които директните безвъзмездни помощи са смятани като най-подходящ подход.
               Размерът на финансовото участие за всяка организация може да достигне до 60 % от допустимите разходи за заплануваните проекти. Комисията ще определи за всеки индивидуален случай съответния максимален процент.
               Финансирането на директните безвъзмездни помощи се урежда с бюджетна позиция 17 03 01 01; индикативната сума по отношение на директните безвъзмездни помощи се оценява в размер на 2 550 000 EUR. Тази сума може да бъде увеличена в зависимост от неусвоените налични бюджетни кредити от оперативния бюджет.“

      Съставено в Брюксел на 8 ноември 2007 година.

            За Комисията

         Markos KYPRIANOU

            Член на Комисията

      (1)  ОВ L 248, 16.9.2002 г., стр. 1. Регламент, последно изменен с Регламент (ЕО, Евратом) № 1995/2006 (ОВ L 390, 30.12.2006 г., стр. 1).

      (2)  ОВ L 271, 9.10.2002 г., стр. 1. Решение, изменено с Решение № 786/2004/ЕО (ОВ L 138, 30.4.2004 г., стр. 7).

      (3)  ОВ L 369, 16.12.2004 г., стр. 73.

      (4)  Коригиращ бюджет № 1, ОВ L 124, 15.5.2007 г., стр. 1.

      (5)  ОВ L 46, 16.2.2007 г., стр. 27.

      (6)  http://ec.europa.eu/health/ph_international/int_organisations/who_en.htm“


title: 2008/40/ПВР: Решение на Съвета от 6 декември 2007 година за присъединяване на България и Румъния към Конвенцията, приета на основание член К.3 от Договора за Европейския съюз, за защитата на финансовите интереси на Европейските общности, протоколът от 27 септември 1996 г. , протоколът от 29 ноември 1996 г. и вторият протокол от 19 юни 1997 г.

text:
               12.1.2008

               BG

               Официален вестник на Европейския съюз

               L 9/23

      РЕШЕНИЕ НА СЪВЕТА

   от 6 декември 2007 година
   за присъединяване на България и Румъния към Конвенцията, приета на основание член К.3 от Договора за Европейския съюз, за защитата на финансовите интереси на Европейските общности, протоколът от 27 септември 1996 г., протоколът от 29 ноември 1996 г. и вторият протокол от 19 юни 1997 г.
   (2008/40/ПВР)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз,
   като взе предвид Акта за присъединяване от 2005 г., и по-специално член 3, параграф 4 от него,
   като взе предвид препоръката на Комисията,
   като взе предвид становището на Европейския парламент (1),
   като има предвид, че:

               (1)

               Конвенцията, приета на основание член К.3 от Договора за Европейския съюз, за защитата на финансовите интереси на Европейските общности (2) (наричана по-нататък „конвенцията“), бе съставена в Брюксел на 26 юли 1995 г. и влезе в сила на 17 октомври 2002 г.

               (2)

               Конвенцията бе допълнена от протокола, изготвен на основание член К.3 от Договора за Европейския съюз, към Конвенцията за защитата на финансовите интереси на Европейските общности (3) (наричан по-нататък „протоколът от 27 септември 1996 г.“), който бе съставен в Брюксел на 27 септември 1996 г. и от протокола, изготвен на основание член К.3 от Договора за Европейския съюз, за тълкуването чрез преюдициални заключения от Съда на Европейските общности на Конвенцията за защитата на финансовите интереси на Европейските общности (4) (наричан по-нататък „протоколът от 29 ноември 1996 г.“), който бе съставен в Брюксел на 29 ноември 1996 г. Двата протокола влязоха в сила на 17 октомври 2002 г.

               (3)

               Конвенцията бе по-натам допълнена с втория протокол, изготвен на основание член К.3 от Договора за Европейския съюз, към Конвенцията за защитата на финансовите интереси на Европейските общности (5) (наричан по-нататък „вторият протокол от 19 юни 1997 г.“), който бе съставен в Брюксел на 19 юни 1997 г., но все още не е влязъл в сила.

               (4)

               В член 3, параграф 3 от Акта за присъединяване от 2005 г. се предвижда, че България и Румъния се присъединяват към конвенциите и протоколите, изброени в приложение I към Акта за присъединяване, в които се включват inter alia конвенцията, протоколът от 27 септември 1996 г., протоколът от 29 ноември 1996 г. и вторият протокол от 19 юни 1997 г. Конвенциите и протоколите, изброени в приложение I, следва да влязат в сила по отношение на България и Румъния на датата, определена от Съвета,

         ПРИЕ НАСТОЯЩОТО РЕШЕНИЕ:
   Член 1
   Текстовете на конвенцията, протокола от 27 септември 1996 г., протокола от 29 ноември 1996 г. и втория протокол от 19 юни 1997 г., изготвени на български и на румънски език (6), са автентични при същите условия, както текстовете на конвенцията и протоколите на другите езици.
   Член 2
   1.   Конвенцията, протоколът от 27 септември 1996 г. и протоколът от 29 ноември 1996 г. влизат в сила по отношение на България и Румъния на първия ден от първия месец след датата на приемане на настоящото решение, освен ако те вече не са влезли в сила за България и Румъния преди тази дата.
   2.   Вторият протокол от 19 юни 1997 г. влиза в сила по отношение на България и Румъния в деня, в който той влиза в сила по отношение на държавата, член на Европейския съюз на датата на приемане от Съвета на акта за изготвяне на този протокол (7), която последна изпълни формалността по нотифициране, посочена в член 16, параграф 2 от него.
   Член 3
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 6 декември 2007 година.

            За Съвета

            Председател

         A. COSTA

      (1)  Становище от 23 октомври 2007 г. (все още непубликувано в Официален вестник).

      (2)  ОВ С 316, 27.11.1995 г., стр. 49.

      (3)  ОВ С 313, 23.10.1996 г., стр. 2.

      (4)  ОВ С 151, 20.5.1997 г., стр. 2.

      (5)  ОВ С 221, 19.7.1997 г., стр. 12.

      (6)  Текстовете на български и на румънски език на Конвенцията и протоколите към нея се публикуват в специалното издание на ОВ на по-късна дата.

      (7)  Акт на Съвета от 19 юни 1997 г. за изготвяне на втория протокол към Конвенцията за защитата на финансовите интереси на Европейските общности (ОВ C 221, 19.7.1997 г., стр. 11).


title: 2008/587/ЕО, Евратом: Решение на Европейския парламент от 18 юни 2008 година за изменение на Решение 94/262/ЕОВС, ЕО, Евратом относно правилата и общите условия за изпълнението на функциите на Омбудсмана

text:
               17.7.2008

               BG

               Официален вестник на Европейския съюз

               L 189/25

      РЕШЕНИЕ НА ЕВРОПЕЙСКИЯ ПАРЛАМЕНТ

   от 18 юни 2008 година
   за изменение на Решение 94/262/ЕОВС, ЕО, Евратом относно правилата и общите условия за изпълнението на функциите на Омбудсмана
   (2008/587/ЕО, Евратом)
   ЕВРОПЕЙСКИЯТ ПАРЛАМЕНТ,
   като взе предвид Договора за създаване на Европейската общност, и по-специално член 195, параграф 4 от него,
   като взе предвид Договора за създаване на Европейската общност за атомна енергия, и по-специално член 107г, параграф 4 от него,
   като взе предвид проекторешението, одобрено от Европейския парламент на 22 април 2008 г. (1), приетата резолюция и измененията, одобрени на 18 юни 2008 г. (2),
   като взе предвид становището на Комисията,
   като взе предвид одобрението на Съвета (3),
   като има предвид, че:

               (1)

               Хартата на основните права на Европейския съюз признава правото на добро управление като основно право на гражданите на Съюза.

               (2)

               Доверието на гражданите в способността на Омбудсмана да провежда пълни и безпристрастни разследвания при предполагаеми случаи на лошо управление е от съществено значение за успеха на дейността на Омбудсмана.

               (3)

               Желателно е статутът на Омбудсмана да бъде адаптиран с оглед отстраняване на всяка евентуална несигурност относно възможностите на Омбудсмана за провеждане на пълни и безпристрастни разследвания при предполагаеми случаи на лошо управление.

               (4)

               Желателно е статутът на Омбудсмана да бъде адаптиран, за да се позволи евентуалното еволюиране на правните разпоредби или съдебната практика във връзка с участието на органи, служби и агенции на Европейския съюз в дела пред Съда на Европейските общности.

               (5)

               Желателно е статутът на Омбудсмана да бъде адаптиран, така че да се отчетат настъпилите през последните години промени по отношение на ролята на институциите или органите на ЕС в борбата с измамите срещу финансовите интереси на Европейския съюз, и по-специално създаването на Европейската служба за борба с измамите (OLAF), за да може Омбудсманът да предоставя на тези институции или органи всякаква информация, която попада в рамките на техните компетенции.

               (6)

               Желателно е да се предприемат действия, чрез които да се даде възможност на Омбудсмана да развива сътрудничество с подобни институции на национално и международно равнище, както и с национални и международни институции, дори когато обхватът на дейността им е по-широк от този на Европейския омбудсман, като например защитата на правата на човека, тъй като това сътрудничество може да има положителен принос за повишаване на ефективността на дейността на Омбудсмана.

               (7)

               Договорът за създаване на Европейската общност за въглища и стомана изтече през 2002 г.,

         РЕШИ:
   Член 1
   Изменения на Решение 94/262/ЕОВС, ЕО, Евратом
   Решение 94/262/ЕОВС, ЕО, Евратом на Европейския парламент (4) се изменя, както следва:

               1.

               В първото позоваване думите „член 20г, параграф 4 от Договора за създаване на Европейската общност за въглища и стомана“ се заличават;

               2.

               Третото съображение се заменя със следния текст:
               „като има предвид, че Омбудсманът, който може да действа и по собствена инициатива, трябва да има достъп до всички елементи, необходими за изпълнение на функциите му; като има предвид, че за тази цел органите и институциите на Общността са длъжни да предоставят на Омбудсмана, по негово искане, всяка желана от него информация и без да се накърнява задължението на Омбудсмана да не разкрива съответната информация; като има предвид, че достъпът до класифицирана информация или документи, и по-специално до чувствителни документи по смисъла на член 9 от Регламент (ЕО) № 1049/2001 (5), следва да се предоставя при спазване на правилата за сигурност на съответната институция или орган на Общността; като има предвид, че институциите или органите, които предоставят класифицирана информация или документи, посочени в член 3, параграф 2, първа алинея, следва да уведомят Омбудсмана, че тази информация или документи са класифицирани; като има предвид, че за прилагането на правилата, предвидени в член 3, параграф 2, първа алинея, Омбудсманът следва да съгласува предварително със съответната институция или орган условията за обработката на класифицирана информация или документи и друга информация, за която е в сила задължението за опазване на професионална тайна; като има предвид, че ако не получи поисканото съдействие, Омбудсманът уведомява за това Европейския парламент, който предприема необходимите мерки;

               3.

               В член 1, параграф 1 думите „член 20г, параграф 4 от Договора за създаване на Европейската общност за въглища и стомана“ се заличават;

               4.

               Член 3, параграф 2 се заменя със следното:
               „2.   Институциите и органите на Общността са длъжни да предоставят поисканата от Омбудсмана информация, както и да му осигурят достъп до съответните досиета. Достъпът до класифицирана информация или документи, и по-специално до чувствителни документи по смисъла на член 9 от Регламент (ЕО) № 1049/2001, се предоставя при спазване на правилата за сигурност на съответната институция или орган на Общността.
               Институциите или органите, които предоставят класифицирана информация или документи, както е посочено в предходната алинея, уведомяват Омбудсмана, че тази информация или документи са класифицирани.
               За прилагането на правилата, предвидени в първа алинея, Омбудсманът съгласува предварително със съответната институция или орган условията за обработката на класифицирана информация или документи и друга информация, за която е в сила задължението за опазване на професионална тайна.
               Съответните институции и органи са длъжни да предоставят поисканата от Омбудсмана информация, както и да му осигурят достъп до съответните досиета. Те могат да отказват да направят това само въз основа на надлежно аргументирани съображения за поверителност. Те предоставят достъп до документи с произход от държава-членка, които по силата на законов или подзаконов нормативен акт са класифицирани като секретни, само с предварителното съгласие на съответната държава-членка.
               Институциите и органите на Общността предоставят достъп до други документи с произход от държава-членка, след като информират съответната държава-членка.
               И в двата случая, в съответствие с член 4, Омбудсманът не може да разпространява съдържанието на документите.
               Длъжностните лица и другите служители на институциите и органите на Общността са длъжни да свидетелстват по искане на Омбудсмана; те се изказват от името и в съответствие с указанията на администрацията, в която работят, и остават обвързани от задължението за опазване на професионалната тайна.“;

               5.

               Член 4 се заменя със следното:
               „Член 4
               1.   Омбудсманът и служителите от неговата администрация, за които се прилагат разпоредбите на член 287 от Договора за създаване на Европейската общност и член 194 от Договора за създаване на Европейската общност за атомна енергия, са длъжни да не разпространяват информацията или документите, които са получили в хода на извършваните от тях проверки. Те са длъжни по-специално да не разпространяват класифицирана информация или други документи, предоставени на Омбудсмана, в частност чувствителни документи по смисъла на член 9 от Регламент (ЕО) № 1049/2001, или документи, попадащи в обхвата на законодателството на Общността относно защитата на личните данни, както и всяка информация, която би увредила жалбоподателя или друго евентуално заинтересувано лице, без да се накърняват разпоредбите на параграф 2.
               2.   Ако в хода на проверките Омбудсманът узнае за факти, за които счита, че биха могли да имат наказателноправно значение, той незабавно уведомява компетентните национални органи чрез постоянните представителства на държавите-членки в Европейските общности, и доколкото случаят попада в нейните(неговите) правомощия, компетентната институция, орган или служба на Общността, отговарящ(а) за борбата с измамите; по целесъобразност Омбудсманът уведомява и институцията или органа на Общността, в който(ято) е назначен(о) въпросното длъжностно лице или служител, и който(ято) може да приложи разпоредбите на член 18, втора алинея от Протокола за привилегиите и имунитетите на Европейските общности. Омбудсманът може да информира заинтересуваната институция или орган на Общността и за фактите, които поставят под въпрос поведението на техен служител от дисциплинарна гледна точка.“;

               6.

               Добавя се следният член 4a:
               „Член 4а
               Омбудсманът и служителите от неговата администрация разглеждат исканията за обществен достъп до документи, различни от документите, посочени в член 4, параграф 1, в съответствие с условията и ограниченията, предвидени в Регламент (ЕО) № 1049/2001.“;

               7.

               Член 5 се заменя със следното:
               „Член 5
               1.   Доколкото това може да способства за постигането на по-голяма ефективност на проверките и за по-добрата защита на правата и интересите на жалбоподателите, Омбудсманът може да си сътрудничи с аналогични органи в някои държави-членки, при условие че спазва приложимото национално законодателство. Омбудсманът не може да изисква по този начин документи, до които не би имал достъп съгласно член 3.
               2.   В рамките на функциите си, предвидени в член 195 от Договора за създаване на Европейската общност и член 107г от Договора за създаване на Европейската общност за атомна енергия, и като избягва всяко дублиране с дейностите на други институции и органи, Омбудсманът може да си сътрудничи при същите условия с институциите и органите на държавите-членки, отговорни за насърчаването и защитата на основните права.“.

         Член 2
   Настоящото решение се публикува в Официален вестник на Европейския съюз.
   Член 3
   Настоящото решение влиза в сила четиринадесет дни след публикуването му в Официален вестник на Европейския съюз.

      Съставено в Страсбург на 18 юни 2008 година.

            За Европейския парламент

            Председател

         H.-G. PÖTTERING

      (1)  Все още непубликувано в Официален вестник.

      (2)  Все още непубликувано в Официален вестник.

      (3)  Решение на Съвета от 12 юни 2008 г.

      (4)  ОВ L 113, 4.5.1994 г., стр. 15.

      (5)  Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (ОВ L 145, 31.5.2001 г., стр. 43).“;


title: 2013/581/ЕС: Решение на Европейския парламент от 17 април 2013 година относно приключването на сметките на Европейския орган за застраховане и професионално пенсионно осигуряване за финансовата 2011 година

text:
               16.11.2013

               BG

               Официален вестник на Европейския съюз

               L 308/247

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно приключването на сметките на Европейския орган за застраховане и професионално пенсионно осигуряване за финансовата 2011 година
   (2013/581/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския орган за застраховане и професионално пенсионно осигуряване за финансовата 2011 година,

               —

               като взе предвид доклада на Сметната палата относно годишните отчети на Европейския орган за застраховане и професионално пенсионно осигуряване за финансовата 2011 година, придружен от отговорите на Органа (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 (3) на Съвета, и по-специално член 208 от него,

               —

               — като взе предвид Регламент (ЕС) № 1094/2010 на Европейския парламент и на Съвета от 24 ноември 2010 година за създаване на Европейски надзорен орган (Европейски орган за застраховане и професионално пенсионно осигуряване), за изменение на Решение № 716/2009/ЕО и за отмяна на Решение 2009/79/ЕО на Комисията (4), и по-специално член 64 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по икономически и парични въпроси (A7-0114/2013),

               1.

               Одобрява приключването на сметките на Европейския орган за застраховане и професионално пенсионно осигуряване за финансовата 2011 година.

               2.

               Възлага на своя председател да предаде настоящото решение на изпълнителния директор на Европейския орган за застраховане и професионално пенсионно осигуряване, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 388, 15.12.2012 г., стр. 104.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 331, 15.12.2010 г., стр. 48.

      (5)  ОВ L 357, 31.12.2002 г., стр. 72.


title: 2010/308/ЕС: Решение на Съвета от 11 март 2010 година относно позицията на Европейския съюз по отношение на проекта за решение № 1/2003 и проекта за препоръка № 1/2003 на съвместния комитет, създаден съгласно Спогодбата за международни случайни превози на пътници, извършвани с автобуси (Интербус)  (Текст от значение за ЕИП)

text:
               4.6.2010

               BG

               Официален вестник на Европейския съюз

               L 138/11

         РЕШЕНИЕ НА СЪВЕТА
   от 11 март 2010 година
   относно позицията на Европейския съюз по отношение на проекта за решение № 1/2003 и проекта за препоръка № 1/2003 на съвместния комитет, създаден съгласно Спогодбата за международни случайни превози на пътници, извършвани с автобуси (Интербус)
   (текст от значение за ЕИП)
   (2010/308/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Решение 2002/917/ЕО на Съвета от 3 октомври 2002 г. относно сключването на Спогодбата за международни случайни превози на пътници, извършвани с автобуси Интербус (1), и по-специално член 3, параграф 2 от него,
   като взе предвид предложението на Европейската комисия,
   като има предвид, че:

               (1)

               Спогодбата за международни случайни превози на пътници, извършвани с автобуси (Интербус) (наричана по-нататък „Спогодбата“), влезе в сила на 1 януари 2003 г.

               (2)

               Член 23 от Спогодбата създава смесен комитет, отговарящ за управлението на Спогодбата.

               (3)

               Съгласно член 23, параграф 3 от Спогодбата, от смесения комитет се изисква да приеме свой вътрешен правилник за работа.

               (4)

               Смесеният комитет е отговорен, в съответствие с член 24, параграф 2, буква в) от Спогодбата, за адаптирането на приложение 1 към Спогодбата за изискванията към автомобилните превозвачи, извършващи превоз на пътници и приложение 2 към Спогодбата относно техническите изисквания към автобусите. Освен това смесеният комитет е отговорен в съответствие с член 24, параграф 2, буква д) от Спогодбата за адаптирането на изискванията по отношение на социалните разпоредби, посочени в член 8 от Спогодбата, с оглед въвеждането на новите мерки, приети в Съюза.

               (5)

               В съответствие с член 24, параграф 1 от Спогодбата, смесеният комитет трябва да следи за точното прилагане на Спогодбата. За тази цел следва да бъде направена препоръка, с която се предлага използването на технически доклад за автобусите с оглед да бъде улеснен контролът по изпълнението на разпоредбите на членове 1 и 2 от приложение 2 към Спогодбата.

               (6)

               От Съюза се изисква да приеме позиция по проекта за решение и проекта за препоръка на смесения комитет,

         ПРИЕ НАСТОЯЩОТО РЕШЕНИЕ:
   Член единствен
   Позицията на Съюза в рамките на смесения комитет, създаден съгласно член 23 от Спогодбата за международни случайни превози на пътници, извършвани с автобуси (Интербус), се основава на приложените проект за решение и проект за препоръка.

      Съставено в Брюксел на 11 март 2010 година.

            За Съвета

            Председател

         J. BLANCO

      (1)  ОВ L 321, 26.11.2002 г., стр. 11.
   Проект за решение № 1/2003 на смесения комитет, създаден съгласно Спогодбата за международни случайни превози на пътници, извършвани с автобуси (Интербус)
   от […]
   за приемане на вътрешен правилник за работа и за адаптиране на приложение 1 към Спогодбата по отношение на изискванията към автомобилните превозвачи, извършващи превоз на пътници, на приложение 2 към Спогодбата относно техническите изисквания към автобусите, и на изискванията относно социалните разпоредби, посочени в член 8 от Спогодбата
   СЪВМЕСТНИЯТ КОМИТЕТ,
   като взе предвид Спогодбата за международни случайни превози на пътници, извършвани с автобуси (Интербус) (1), и по-специално членове 23 и 24 от нея,
   като има предвид, че:

               (1)

               Съгласно член 23, параграф 3 от Спогодбата за международни случайни превози на пътници, извършвани с автобуси (Интербус) (наричана по-нататък „Спогодбата“), от смесеният комитет се изисква да приеме свой вътрешен правилник за работа.

               (2)

               Смесеният комитет е отговорен, в съответствие с член 24, параграф 2, буква в) от Спогодбата, за адаптирането на приложение 1 към Спогодбата за изискванията към автомобилните превозвачи, извършващи превоз на пътници, и приложение 2 към Спогодбата относно техническите изисквания към автобусите. Освен това смесеният комитет е отговорен в съответствие с член 24, параграф 2, буква д) от Спогодбата за адаптирането на изискванията по отношение на социалните разпоредби, посочени в член 8 от Спогодбата, с оглед въвеждането на новите мерки, приети в Съюза,

         ПРИЕ НАСТОЯЩОТО РЕШЕНИЕ:
   Член 1
   Приема се вътрешният правилник за работа на съвместния комитет, установен в приложение I към настоящото решение.
   Член 2
   Приложение 1 към Спогодбата за изискванията към автомобилните превозвачи, извършващи превоз на пътници, приложение 2 към Спогодбата за техническите изисквания към автобусите, както и изискванията относно социалните разпоредби, посочени в член 8 от Спогодбата, се адаптират съгласно установеното в приложение II към настоящото решение.

      Съставено в Брюксел на […].

            Председател

            Секретар

      (1)  ОВ L 321, 26.11.2002 г., стр. 13.
   ПРИЛОЖЕНИЕ I

      Вътрешен правилник за работата на смесения комитет, създаден съгласно Спогодбата за международни случайни превози на пътници, извършвани с автобуси (Интербус)

   Член 1
   Наименование на смесения комитет
   Смесеният комитет, създаден съгласно член 23 от Спогодбата за международни случайни превози на пътници, извършвани с автобуси (Интербус), се нарича по-нататък „Комитетът“.
   Член 2
   Председателство
   1.   Комитетът се председателства от представител на Европейската комисия (наричана по-нататък „Комисията“) от името на Европейския съюз.
   2.   Ръководителят на делегацията на Съюза или, когато това се налага, неговият заместник, упражнява правомощията на председател на Комитета.
   3.   Председателят ръководи работата на Комитета.
   Член 3
   Делегации
   1.   Страните, за които Спогодбата е влязла в сила (наричани по-нататък „страните“), назначават свои представители в Комитета. Делегацията на Съюза се състои от представители на Комисията, подпомагани от представители на държавите-членки.
   2.   Всяка страна назначава ръководител, а когато е необходимо, и заместник-ръководител на своята делегация.
   3.   Всяка страна може да назначава нови представители в Комитета. Секретарят на Комитета незабавно се уведомява писмено за всякакви подобни промени.
   4.   Представители на генералния секретариат на Съвета на Европейския съюз могат да участват като наблюдатели в заседанията на Комитета. Председателят, със съгласието на другите ръководители на делегации, може да кани лица, които не са членове на делегации, да участват в заседания на Комитета, за да представят информация по определени теми.
   5.   Най-малко една седмица преди заседанието страните уведомяват секретаря на Комитета за състава на своите делегации.
   Член 4
   Секретариат
   1.   Представител на Комисията осигурява секретариата на Комитета. Секретарят се назначава от председателя на Комитета и изпълнява задълженията си до назначаването на нов секретар. Председателят уведомява другите страни за името и данните на секретаря.
   2.   Секретарят е отговорен за комуникацията между делегациите, включително предаването на документи, и контролира изпълнението на секретарските задължения.
   Член 5
   Заседания на Комитета
   1.   Комитетът заседава по искане на най-малко една страна. Свиква се от председателя.
   2.   Председателят изпраща известието за заседанието заедно с проекта за дневен ред и документите за заседанието на ръководителите на другите делегации най-малко 15 работни дни преди началото на заседанието.
   3.   Една страна може да поиска председателят да съкрати срока на известието, посочен в параграф 2, за да се отчете спешността на даден въпрос.
   4.   Ако не бъде решено друго от ръководителите на делегации, заседанията на Комитета не са публични.
   5.   Комитетът заседава в Брюксел, освен ако страните не се споразумеят да се срещнат другаде.
   Член 6
   Дневен ред
   1.   Председателят, подпомаган от секретаря, съставя дневния ред за всяко заседание и определя датата и мястото на заседанието след консултация с ръководителите на другите делегации. Председателят изпраща предварителния дневен ред на другите ръководители на делегации най-малко 15 работни дни преди началото на заседанието. Дневният ред се придружава от всички необходими работни документи.
   2.   Срокът на известието, определен в параграф 1, не се прилага за спешни заседания, свикани в съответствие с член 5, параграф 3.
   3.   Всяка страна може да предлага една или повече точки да бъдат добавени към предварителния дневен ред най-малко 24 часа преди началото на заседанието. Искания за добавяне на точки към дневния ред се изпращат в писмен вид до председателя, като се посочват причините за това.
   4.   В началото на заседанието Комитетът приема дневния ред. Комитетът може да реши да добави към дневния ред точка, която не се съдържа в предварителния дневен ред.
   Член 7
   Приемане на актове
   1.   Решенията на Комитета се приемат с единодушие от представените страни в съответствие с член 23, параграфи 5 и 6 от Спогодбата. Препоръките, и по-специално тези, посочени в член 24, параграф 2, буква ж) от Спогодбата, се приемат с консенсус между делегациите на представените страни. Решенията и препоръките носят заглавие „Решение“ или „Препоръка“, следвано от сериен номер, датата на приемането и означение на съдържанието им.
   2.   Решенията и препоръките на Комитета се подписват от председателя и секретаря. Те се изпращат на другите ръководители на делегации от секретаря.
   3.   Всяка страна може да реши да публикува акт, приет от Комитета.
   4.   Актовете на Комитета могат да бъдат приемани с писмена процедура, когато това е уговорено от ръководителите на делегации. Председателят предлага проекта за акт на другите ръководители на делегации, които в отговор посочват дали приемат или не проекта, дали предлагат изменения на проекта или им е необходимо повече време за неговото разглеждане. Ако проектът се приеме, председателят финализира решението или препоръката в съответствие с параграфи 1 и 2.
   5.   Препоръките и решенията се съставят на английски, френски и немски език, като текстовете на всеки един от тези езици са еднакво автентични. Всяка страна е отговорна за правилния превод на препоръките и решенията на своя официален език или езици. Преводът на другите езици на Съюза се извършва от Комисията.
   Член 8
   Протоколи
   1.   Секретарят съставя, под отговорността на председателя, проект за протокол на всяко заседание на Комитета в рамките на 15 работни дни след неговото провеждане.
   2.   По правило протоколите съдържат информация за всяка точка от дневния ред:

               —

               данни за получените от Комитета документи;

               —

               изявления, които някоя страна е поискала да бъдат записани;

               —

               взетите решения, направените препоръки и приетите заключения.

         3.   Проектът за протокол се представя на Комитета за одобрение в съответствие с писмената процедура, посочена в член 7, параграф 4. Ако тази процедура не бъде завършена, протоколът се приема от Комитета на следващото му заседание.
   4.   След като се приеме от Комитета, протоколът се подписва от председателя и секретаря и се съхранява от секретаря. Копие от него се изпраща на другите ръководители на делегации от секретаря.
   Член 9
   Поверителност
   Независимо от разпоредбата за публикуването на актове, определена в член 7, параграф 3, по отношение на обсъжданията на заседанията и документите на Комитета важат изискванията за запазване на служебна тайна.
   Член 10
   Разходи
   1.   Всяка страна покрива разходите, които прави за участие в заседанията на Комитета.
   2.   Комитетът решава относно възстановяването на разходи, свързани с мисии, които са възложени на лица, поканени от председателя в съответствие с член 3, параграф 4.
   Член 11
   Кореспонденция
   Цялата кореспонденция със или от председателя на Комитета се изпраща на секретаря на Комитета. Секретарят изпраща на всички делегации копие на цялата кореспонденция, отнасяща се до Спогодбата.
   Член 12
   Езици
   Комитетът взема решение за езиците, които се използват на заседания и в документи на Комитета. Страната — домакин на заседанието, не е задължена да осигурява устен превод на други езици.
   ПРИЛОЖЕНИЕ II

      Адаптиране на приложение 1 към Спогодбата за изискванията към автомобилните превозвачи, извършващи превоз на пътници, на приложение 2 към Спогодбата за техническите изисквания към автобусите и на изискванията относно социалните разпоредби, посочени в член 8 от Спогодбата
       (1)

   1.   Адаптиране на приложение 1 към Спогодбата за изискванията към автомобилните превозвачи, извършващи превоз на пътници
   Следният акт на Съюза се добавя в приложение 1 към Спогодбата:

      „Регламент (ЕО) № 1071/2009 на Европейския парламент и на Съвета от 21 октомври 2009 г. за установяване на общи правила относно условията, които трябва да бъдат спазени за упражняване на професията автомобилен превозвач, и за отмяна на Директива 96/26/ЕО на Съвета (ОВ L 300, 14.11.2009 г., стр. 51)“.

   2.   Адаптиране на приложение 2 към Спогодбата за техническите изисквания към автобусите

               1.

               В член 1 от приложение 2 към Спогодбата, букви а), б), в) и г) се заменят със следното:

                           „а)

                           Прегледи за проверка на техническата изправност на моторните превозни средства и техните ремаркета

                                       —

                                       Директива 2009/40/ЕО на Европейския парламент и на Съвета от 6 май 2009 година относно прегледите за проверка на техническата изправност на моторните превозни средства и техните ремаркета (преработена) (ОВ L 141, 6.6.2009 г., стр. 12);

                                       —

                                       Директива 2000/30/ЕО на Европейския парламент и на Съвета от 6 юни 2000 г. относно крайпътните технически проверки на движещите се на територията на Общността търговски превозни средства (ОВ L 203, 10.8.2000 г., стр. 1),изменена с Директива 2003/26/ЕО на Комисията от 3 април 2003 г. (
                                             ОВ L 90, 8.4.2003 г., стр. 37
                                          );

                           б)

                           Устройства за ограничаване на скоростта

                                       —

                                       Директива 92/6/ЕИО на Съвета от 10 февруари 1992 г. относно монтирането и използването на устройства за ограничаване на скоростта за някои категории моторни превозни средства в Общността, последно изменена с Директива 2002/85/ЕО на Европейския парламент и на Съвета от 5 ноември 2002 г. за изменение на Директива 92/6/ЕИО на Съвета относно монтирането и използването в рамките на Общността на устройства за ограничаване на скоростта за някои категории моторни превозни средства (
                                             ОВ L 327, 4.12.2002 г., стр. 8
                                          );

                           в)

                           Максимални размери и максимално тегло

                                       —

                                       Директива 96/53/ЕО на Съвета от 25 юли 1996 година относно максимално допустимите размери в националния и международен трафик на някои пътни превозни средства, които се движат на територията на Общността, както и максимално допустимите маси в международния трафик (ОВ L 235, 17.9.1996 г., стр. 59, последно изменена с Директива 2002/7/ЕО на Европейския парламент и на Съвета от 18 февруари 2002 г. относно изменение на Директива 96/53/ЕО на Съвета за определяне на максимално допустимите размери при вътрешен и международен превоз и на максимално допустимото тегло при международен превоз за определени пътни превозни средства, движещи се в рамките на Общността (
                                             ОВ L 67, 9.3.2002 г., стр. 47
                                          );

                                       —

                                       Директива 97/27/ЕО на Европейския парламент и на Съвета от 22 юли 1997 г. относно масите и размерите на някои категории моторни превозни средства и техните ремаркета и за изменение на Директива 70/156/ЕИО (
                                             ОВ L 233, 25.8.1997 г., стр. 1
                                          ), изменена с Директива 2003/19/ЕО на Комисията от 21 март 2003 г. (
                                             ОВ L 79, 26.3.2003 г., стр. 6
                                          );

                           г)

                           Контролни уреди за регистриране на данните за движението на автомобилите

                                       —

                                       Регламент (ЕИО) № 3821/85 на Съвета от 20 декември 1985 година относно контролните уреди за регистриране на данните за движението при автомобилен транспорт (
                                             ОВ L 370, 31.12.1985 г., стр. 8
                                          ), последно изменен с Регламент (ЕС) № 1266/2009 на Комисията от 16 декември 2009 година за адаптиране за десети път към техническия прогрес на Регламент (ЕИО) № 3821/85 на Съвета относно контролните уреди за регистриране на данните за движението при автомобилен транспорт (
                                             ОВ L 339, 22.12.2009 г., стр. 3
                                          ) или еквивалентните правила, установени със Спогодбата AETR, включително протоколите към нея.“

               2.

               Член 2 от приложение 2 към Спогодбата се изменя както следва:

                           а)

                           следният текст се вмъква след първи параграф и преди таблицата:

                                       „Емисии от отработени газове:

                                                   —

                                                   Директива 88/77/ЕИО на Съвета от 3 декември 1987 г. за сближаването на законодателствата на държавите-членки относно мерките, които трябва да се предприемат срещу емисиите на газообразни и механични замърсители от дизелови двигатели, използвани в превозните средства, и емисиите на газообразни замърсители от бензинови двигатели, зареждани с природен газ или втечнен нефтен газ, използвани в превозните средства (
                                                         ОВ L 36, 9.2.1988 г., стр. 33
                                                      ), последно изменена с Директива 2001/27/ЕО на Комисията от 10 април 2001 г. за адаптиране към техническия прогрес на Директива 88/77/ЕИО на Съвета за сближаването на законодателствата на държавите-членки относно мерките, които трябва да се предприемат срещу емисиите на газообразни и механични замърсители от дизелови двигатели, използвани в превозните средства, и емисиите на газообразни замърсители от бензинови двигатели, зареждани с природен газ или втечнен нефтен газ, използвани в превозните средства (
                                                         ОВ L 107, 18.4.2001 г., стр. 10
                                                      );

                                                   —

                                                   Директива 2005/55/ЕО на Европейския парламент и на Съвета от 28 септември 2005 г. за сближаване на законодателствата на държавите-членки относно мерките, които трябва да се предприемат срещу емисиите на газообразни и механични замърсители от дизелови двигатели, използвани в превозните средства, и емисиите на газообразни замърсители от бензинови двигатели, зареждани с гориво от природен газ или втечнен нефтен газ, използвани в превозните средства (
                                                         ОВ L 275, 20.10.2005 г., стр. 1
                                                      ), последно изменена с Директива 2008/74/ЕО на Комисията от 18 юли 2008 г. (
                                                         ОВ L 192, 19.7.2008 г., стр. 51
                                                      );

                                                   —

                                                   Регламент (ЕО) № 595/2009 на Европейския парламент и на Съвета от 18 юни 2009 година за одобрението на типа на моторни превозни средства и двигатели по отношение на емисиите от тежки превозни средства (Евро VI) и за достъпа до информация за ремонта и техническото обслужване на превозните средства и за изменение на Регламент (ЕО) № 715/2007 и Директива 2007/46/ЕО и за отмяна на директиви 80/1269/ЕИО, 2005/55/ЕО и 2005/78/ЕО (ОВ L 188, 18.7.2009 г., стр. 1);

                                       Дим:

                                                   —

                                                   Директива 72/306/ЕИО на Съвета от 2 август 1972 г. за сближаване на законодателствата на държавите-членки относно мерките, които следва да се предприемат срещу емисията на замърсители от дизеловите двигатели, предназначени за употреба в превозните средства (
                                                         ОВ L 190, 20.8.1972 г, стр. 1.), последно изменена с Директива 2005/21/ЕО на Комисията от 7 март 2005 г. (
                                                         ОВ L 61, 8.3.2005 г., стр. 25
                                                      );

                                       Шумови емисии:

                                                   —

                                                   Директива 70/157/ЕИО на Съвета от 6 февруари 1970 г. за сближаване на законодателствата на държавите-членки относно допустимото ниво на шума и изпускателната уредба на моторни превозни средства (
                                                         ОВ L 42, 23.2.1970 г., стр. 16
                                                      ), последно изменена с Директива 2007/34/ЕО на Комисията от 14 юни 2007 г. (
                                                         ОВ L 155, 15.6.2007 г., стр. 49
                                                      )

                                       Спирачни устройства:

                                                   —

                                                   Директива 71/320/ЕИО на Съвета от 26 юли 1971 година за сближаване на законодателствата на държавите-членки за спирачните устройства на някои категории моторни превозни средства и техните ремаркета (ОВ L 202, 6.9.1971 г., стр. 37), последно изменена с Директива 2002/78/ЕО на Комисията от 1 октомври 2002 г. за привеждане в съответствие с техническия прогрес на Директива 71/320/ЕИО на Съвета за сближаване на законодателствата на държавите-членки относно спирачните устройства на някои категории моторни превозни средства и на техните ремаркета (ОВ L 267, 4.10.2002 г., стр. 23);

                                       Гуми:

                                                   —

                                                   Директива 92/23/ЕИО на Съвета от 31 март 1992 г. относно гумите за моторни превозни средства и техните ремаркета, както и тяхното монтиране (
                                                         ОВ L 129, 14.5.1992 г., стр. 95
                                                      ), последно изменена с Директива 2005/11/ЕО на Комисията от 16 февруари 2005 г. (
                                                         ОВ L 46, 17.2.2005 г., стр. 42
                                                      );

                                       Устройства за осветяване и светлинна сигнализация:

                                                   —

                                                   Директива 75/756/ЕИО от 27 юли 1976 г. за сближаване на законодателствата на държавите-членки относно инсталирането на светлинни и светлинносигнални устройства на моторни превозни средства и техните ремаркета (ОВ L 262, 27.9.1976 г., стр. 1), последно изменена с Директива 2008/89/ЕО на Комисията от 24 септември 2008 г. за изменение, с цел адаптиране към техническия прогрес, на Директива 76/756/ЕИО на Съвета относно инсталирането на светлинни и светлинносигнални устройства на моторни превозни средства и техните ремаркета (ОВ L 257, 25.9.2008 г., стр. 14);

                                       Резервоар за гориво:

                                                   —

                                                   Директива 70/221/ЕИО на Съвета от 20 март 1970 г. за сближаване на законодателствата на държавите-членки относно резервоарите за течни горива и задните защитни устройства на моторни превозни средства и техните ремаркета (
                                                         ОВ L 76, 6.4.1970 г., стр. 23
                                                      ), последно изменена с Директива 2006/20/ЕО на Комисията от 17 февруари 2006 г. (
                                                         ОВ L 48, 18.2.2006 г., стр. 16
                                                      );

                                       Огледала за обратно виждане:

                                                   —

                                                   Директива 2003/97/ЕО на Европейския парламент и на Съвета от 10 ноември 2003 година за сближаване на законодателствата на държавите-членки относно типовото одобрение на устройства за непряко виждане и на пътните превозни средства, оборудвани с такива устройства, за изменение на Директива 70/156/ЕИО и за отмяна на Директива 71/127/ЕИО (
                                                         ОВ L 25, 29.1.2004 г., стр. 1
                                                      ), последно изменена с Директива 2005/27/ЕО на Комисията от 29 март 2005 г. (
                                                         ОВ L 81, 30.3.2005 г., стр. 44
                                                      );

                                       Обезопасителни колани — инсталиране:

                                                   —

                                                   Директива 77/541/ЕИО на Съвета от 28 юни 1977 година за сближаване на законодателствата на държавите-членки по отношение на обезопасителните колани и на системите за задържане на моторните превозни средства (
                                                         ОВ L 220, 29.8.1977 г., стр. 95
                                                      ), последно изменена с Директива 2005/40/ЕО на Европейския парламент и на Съвета от 7 септември 2005 г. (
                                                         ОВ L 255, 30.9.2005 г., стр. 146
                                                      );

                                       Обезопасителни колани — анкерни закрепвания на обезопасителните колани:

                                                   —

                                                   Директива 76/115/ЕИО на Съвета от 18 декември 1975 година за сближаване на законодателствата на държавите-членки относно анкерните закрепвания на обезопасителните колани на моторни превозни средства (
                                                         ОВ L 24, 30.1.1976 г., стр. 6
                                                      ), последно изменена с Директива 2005/41/ЕО на Европейския парламент и на Съвета от 7 септември 2005 г. (
                                                         ОВ L 255, 30.9.2005 г., стр. 149
                                                      );

                                       Седалки:

                                                   —

                                                   Директива 74/408/ЕИО на Съвета от 22 юли 1974 година за сближаване на законодателствата на държавите-членки относно вътрешното обзавеждане на моторните превозни средства (здравина на седалките и тяхното закрепване) (
                                                         ОВ L 221, 12.8.1974 г., стр. 1
                                                      ), последно изменена с Директива 2005/39/ЕО на Европейския парламент и на Съвета от 7 септември 2005 г. (
                                                         ОВ L 255, 30.9.2005 г., стр. 143
                                                      );

                                       Вътрешна конструкция (предотвратяване на риска от разпространяване на пожар):

                                                   —

                                                   Директива 95/28/ЕО на Европейския парламент и на Съвета от 24 октомври 1995 година относно горимостта на материалите, използвани за изработката на вътрешната конструкция на някои категории моторни превозни средства (
                                                         ОВ L 281, 23.11.1995 г., стр. 1
                                                      );

                                       Вътрешно оборудване (аварийни изходи, достъп, размери на местата за сядане, устойчивост на горната част на конструкцията и т.н.):

                                                   —

                                                   Директива 2001/85/ЕО на Европейския парламент и на Съвета от 20 ноември 2001 година относно специални изисквания по отношение използваните за превоз на пътници превозни средства с повече от осем места за сядане без мястото на водача и за изменение на директиви 70/156/ЕИО и 97/27/ЕО (
                                                         ОВ L 42, 13.2.2002 г., стр. 1
                                                      ).“

                           б)

                           Таблицата се заменя със следната таблица:

                                       „Наименование

                                       Правила на ИКЕ на ООН (последно изменение)

                                       Акт на Съюза (първоначален акт — последно изменение)

                                       Емисии от отработени газове

                                       49/01
                                       49/02, одобрение на типа A
                                       49/02, одобрение на типа В

                                       Директива 88/77/ЕИО
                                       Директива 2001/27/ЕО
                                       Директива 2005/55/ЕО
                                       Директива 2008/74/ЕО
                                       Регламент (ЕО) № 595/2009

                                       Дим

                                       24/03

                                       Директива 72/306/ЕИО
                                       Директива 2005/21/ЕО

                                       Шумови емисии

                                       51/02

                                       Директива 70/157/ЕИО
                                       Директива 2007/34/ЕО

                                       Спирачни устройства

                                       13/11

                                       Директива 71/320/ЕИО
                                       Директива 2002/78/ЕО

                                       Гуми

                                       54

                                       Директива 92/23/ЕИО
                                       Директива 2005/11/ЕО

                                       Устройства за осветяване и светлинна сигнализация

                                       48/01

                                       Директива 76/756/ЕИО
                                       Директива 2008/89/ЕО

                                       Резервоар за гориво

                                       34/02
                                       67/01
                                       110

                                       Директива 70/221/ЕИО
                                       Директива 2006/20/ЕО

                                       Огледала за обратно виждане

                                       46/01

                                       Директива 2003/97/ЕО
                                       Директива 2005/27/ЕО

                                       Обезопасителни колани — инсталиране

                                       16/06

                                       Директива 77/541/ЕИО
                                       Директива 2005/40/ЕО

                                       Обезопасителни колани — анкерни закрепвания

                                       14/07

                                       Директива 76/115/ЕИО
                                       Директива 2005/41/ЕО

                                       Седалки

                                       17/08
                                       80/01

                                       Директива 74/408/ЕИО
                                       Директива 2005/39/ЕО

                                       Вътрешна конструкция (предотвратяване на риска от разпространяване на пожар)

                                       118

                                       Директива 95/28/ЕО

                                       Вътрешно оборудване (аварийни изходи, достъп, размери на местата за сядане)

                                       107.02

                                       Директива 2001/85/ЕО

                                       Защита при преобръщане

                                       66.01

                                       Директива 2001/85/ЕО“

         3.   Адаптиране на изискванията по отношение на социалните разпоредби, посочени в член 8 от Спогодбата

               1.

               Вследствие на включването на Директива 2000/30/ЕО на Европейския парламент и на Съвета от 6 юни 2000 година относно крайпътните технически проверки на движещите се на територията на Общността търговски превозни средства (
                     ОВ L 203, 10.8.2000 г., стр. 1
                  ), член 8 от приложение 2 към Спогодбата, приложение IIа към Спогодбата и приложение IIб към Спогодбата се заличават.

               2.

               Актовете на Съюза, изброени в член 8 от Спогодбата се заменят със следните актове на Съюза (2):

                           „—

                           Регламент (ЕО) № 561/2006 на Европейския парламент и на Съвета от 15 март 2006 година за хармонизиране на някои разпоредби от социалното законодателство, свързани с автомобилния транспорт, за изменение на Регламенти (ЕИО) № 3821/85 и (ЕО) № 2135/98 на Съвета и за отмяна на Регламент (ЕИО) № 3820/85 на Съвета (
                                 ОВ L 102, 11.4.2006 г., стр. 1
                              ), последно изменен с Регламент (ЕО) № 1073/2009 на Европейския парламент и на Съвета от 21 октомври 2009 година относно общите правила за достъп до международния пазар на автобусни превози и за изменение на Регламент (ЕО) № 561/2006 (
                                 ОВ L 300, 14.11.2009 г., стр. 88
                              );

                           —

                           Регламент (ЕИО) № 3821/85 на Съвета от 20 декември 1985 година относно контролните уреди за регистриране на данните за движението при автомобилен транспорт (
                                 ОВ L 370, 31.12.1985 г., стр. 8
                              ), последно изменен с Регламент (ЕС) № 1266/2009 на Комисията от 16 декември 2009 година за адаптиране за десети път към техническия прогрес на Регламент (ЕИО) № 3821/85 на Съвета относно контролните уреди за регистриране на данните за движението при автомобилен транспорт (
                                 ОВ L 339, 22.12.2009 г., стр. 3
                              );

                           —

                           Директива 2006/22/ЕО на Европейския парламент и на Съвета от 15 март 2006 година относно минималните условия за изпълнение на Регламенти (ЕИО) № 3820/85 и (ЕИО) № 3821/85 на Съвета относно социалното законодателство, свързано с дейностите по автомобилния транспорт, и за отмяна на Директива 88/559/ЕИО на Съвета (
                                 ОВ L 102, 11.4.2006 г., стр. 35
                              ), последно изменена с Директива 2009/5/ЕО на Комисията от 30 януари 2009 година за изменение на приложение III към Директива 2006/22/ЕО на Европейския парламент и на Съвета относно минималните условия за изпълнение на регламенти (ЕИО) № 3820/85 и (ЕИО) № 3821/85 на Съвета относно социалното законодателство, свързано с дейностите по автомобилния транспорт (
                                 ОВ L 29, 31.1.2009 г., стр. 45
                              );

                           —

                           Директива 2003/88/ЕО на Европейския парламент и на Съвета от 4 ноември 2003 г. относно някои аспекти на организацията на работното време (
                                 ОВ L 299, 18.11.2003 г., стр. 9
                              );

                           —

                           Директива 2002/15/ЕО на Европейския парламент и на Съвета от 11 март 2002 г. за организацията на работното време на лицата, извършващи транспортни дейности в автомобилния транспорт (
                                 ОВ L 80, 23.3.2002 г., стр. 35
                              );

                           —

                           Директива 2003/59/ЕО на Европейския парламент и на Съвета от 15 юли 2003 година относно начална квалификация и продължаващо обучение на водачи на някои пътни превозни средства за превоз на товари или пътници, за изменение на Регламент (ЕИО) № 3820/85 на Съвета и Директива 91/439/ЕИО на Съвета и за отмяна на Директива 76/914/ЕИО на Съвета (
                                 ОВ L 226, 10.9.2003 г., стр. 4
                              ).“

      (1)  Актуализирането на актовете отчита новите мерки, приети от Европейския съюз до 31 декември 2009 г.

      (2)  Актуализирането на актовете отчита новите мерки, приети от Европейския съюз до 31 декември 2009 г.
   Проект за препоръка 1/2003 на смесения комитет, създаден съгласно Спогодбата за международни случайни превози на пътници, извършвани с автобуси (Интербус)
   от …
   относно използването на технически доклад за автобусите, с оглед да бъде улеснен контролът по изпълнението на разпоредбите на членове 1 и 2 от приложение 2 към Спогодбата
   СЪВМЕСТНИЯТ КОМИТЕТ,
   като взе предвид Спогодбата за международни случайни превози на пътници, извършвани с автобуси (Интербус), и по-специално членове 23 и 24 от нея,
   като има предвид, че:

               (1)

               Спогодбата за международни случайни превози на пътници, извършвани с автобуси (Интербус) (наричана по-нататък „Спогодбата“) влезе в сила на 1 януари 2003 г.

               (2)

               В съответствие с член 24, параграф 1 от Спогодбата, смесеният комитет следи за точното прилагане на Спогодбата. За тази цел следва да бъде направена препоръка, с която се предлага използването на технически доклад за автобусите, с оглед да бъде улеснен контролът по изпълнението на разпоредбите на членове 1 и 2 от приложение 2 към Спогодбата,

         ПРЕПОРЪЧВА:
   договарящите страни по Спогодбата, непринадлежащи към Съюза, да използват технически доклад за автобусите във формата, установена в приложението към настоящата препоръка в съответствие с изискванията, установени в членове 1 и 2 от приложение 2 към Спогодбата.

      Съставенo в Брюксел на

            Председател

            Секретар

   ПРИЛОЖЕНИЕ

               Технически доклад за автобусите

               Марка и тип на превозното средство

               Регистрационен номер и код на страната

               Дата на първата регистрация

               Номер на шасито

               Законодателство на Съюза

               Правила на ИКЕ на ООН

               Номер на разрешителното

               Маркировка/означение върху превозното средство

               Устройство за ограничаване на скоростта

               Директива 92/6/ЕИО, последно изменена с Директива 2002/85/ЕО

               —

               Максимални размери

               Директива 96/53/ЕО, последно изменена с Директива 2002/7/ЕО Директива 97/27/ЕО, последно изменена с Директива 2003/19/ЕО

               —

               Тахограф

               Регламент (ЕИО) № 3821/85, последно изменен с Регламент (ЕС) № 1266/2009

               —

               Емисии от отработени газове

               Директива 88/77/ЕИО, последно изменена с Директива 2001/27/ЕО
               Директива 2005/55/ЕО, последно изменена с Директива 2008/74/ЕО
               Регламент (ЕО) № 595/2009

               49/01
               49/02, одобрение на типа A
               49/02, одобрение на типа В

               Дим

               Директива 72/306/ЕИО, последно изменена с Директива 2005/21/ЕО

               24/03

               Шумови емисии

               Директива 70/157/ЕИО, последно изменена с Директива 2007/34/ЕО

               51/02

               Спирачни устройства

               Директива 71/320/ЕИО, последно изменена с Директива 2002/78/ЕО

               13/11

               Гуми

               Директива 92/23/ЕИО, последно изменена с Директива 2005/11/ЕО

               54

               Устройства за осветяване и светлинна сигнализация

               Директива 76/756/ЕИО, последно изменена с Директива 2008/89/ЕО

               48/01

               Резервоар за гориво

               Директива 70/221/ЕИО, последно изменена с Директива 2006/20/ЕО

               34/02
               67/01
               110

               Огледала за обратно виждане

               Директива 2003/97/ЕО, последно изменена с Директива 2005/27/ЕО

               46/01

               Обезопасителни колани — инсталиране

               Директива 77/541/ЕИО, последно изменена с Директива 2005/40/ЕО

               16/06

               Обезопасителни колани — анкерни закрепвания

               Директива 76/115/ЕИО, последно изменена с Директива 2005/41/ЕО

               14/07

               Седалки

               Директива 74/408/ЕИО, последно изменена с Директива 2005/39/ЕО

               17/08
               80/01

               Вътрешна конструкция (предотвратяване на риска от разпространяване на пожар)

               Директива 95/28/ЕО

               118

               Вътрешно оборудване (аварийни изходи, достъп, размери на местата за сядане)

               Директива 2001/85/ЕО

               107.02

               Защита при преобръщане

               Директива 2001/85/ЕО

               66.01


title: 2008/634/ЕО: Решение, прието с общо съгласие на представителите на правителствата на държавите-членки от 18 юни 2008 година относно местонахождението на седалището на Европейския институт за иновации и технологии (EIT)

text:
               2.8.2008

               BG

               Официален вестник на Европейския съюз

               L 206/16

      РЕШЕНИЕ, ПРИЕТО С ОБЩО СЪГЛАСИЕ НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ

   от 18 юни 2008 година
   относно местонахождението на седалището на Европейския институт за иновации и технологии (EIT)
   (2008/634/ЕО)
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ,
   като взеха предвид член 289 от Договора за създаване на Европейската общност,
   като имат предвид, че:

               (1)

               Създаването на Европейския институт за иновации и технологии бе решено с Регламент (ЕО) № 294/2008 на Европейския парламент и на Съвета от 11 март 2008 г. за създаване на Европейски институт за иновации и технологии (1).

               (2)

               Местонахождението на седалището на този институт следва да се определи,

         РЕШИХА:
   Член 1
   Седалището на Европейския институт за иновации и технологии (EIT) е в Будапеща.
   Член 2
   Настоящото решение, което ще бъде публикувано в Официален вестник на Европейския съюз, поражда действие от датата на публикуването му.

      Съставено в Брюксел на 18 юни 2008 година.

            Председател

         M. KUCLER DOLINAR

      (1)  ОВ L 97, 9.4.2008 г., стр. 1.